Tolong jelaskan mengenai Pertempuran Tsushima dalam bahasa melayu

Pertempuran Tsushima (, Tsusimskoye srazheniye), juga dikenali sebagai Pertempuran Selat Tsushima dan Pertempuran Laut Jepun (Bahasa Jepun: 日本海海戦, Nihonkai-Kaisen) di Jepun, adalah satu pertempuran laut terbesar antara Rusia dan Jepun semasa Perang Rusia-Jepun. Ia merupakan satu-satunya pertempuran laut muktamad dalam sejarah tentera yang dilakukan oleh armada kapal tempur besi moden, dan pertempuran laut pertama yang mana telegrafi wayarles (radio) memainkan satu peranan penting. Ia telah disifatkan sebagai "lambang kematian era lama – buat kali terakhir  dalam sejarah peperangan laut, kapal perang layar dalam armada yang tewas menyerahkalah di laut lepas".

Ia telah berlangsung pada 27–28 Mei 1905 (14–15 Mei dalam kalendar Julian yang digunakan di Rusia) di Selat Tsushima antara Korea dan selatan Japan. Dalam pertempuran ini armada Jepun dibawah Laksamana Tōgō Heihachirō memusnahkan dua pertiga armada Rusia, dibawah Laksamana Zinovy Rozhestvensky, yang telah mengelilingi lebih  untuk tiba ke Timur Jauh. Di London pada tahun 1906, Sir George Sydenham Clarke menulis, "Pertempuran Tsu-shima adalah peristiwa laut terbesar dan paling penting sejak Trafalgar"; sedekad kemudian, ahli sejarah Edmund Morris bersetuju dengan pendapat ini. Kemusnahan tentera laut Rusia menyebabkan reaksi pahit dari rakyat Rusia, yang membuat perjanjian damai pada September 1905 tanpa sebarang pertempuran lagi.

Sebelum Perang Rusia-Jepun, banyak negara membina kapal tempur mereka dengan pelbagai meriam yang berukuran 152 mm (6-inci), 203 mm (8-inci), 254 mm (10-inci) dan 305 mm (12-inci), dengan niat menggunakan kapal tempur ini dalam pertarungan jarak dekat, iaitu aksi muktamad armada. Pertempuran Tsushima secara konklusif menunjukkan bahawa kelajuan dan meriam besar kapal tempur berserta jarak yang lebih jauh adalah lebih berguna dalam pertempuran laut berbanding pelbagai meriam yang berbeza saiz.

Pertempuran ini juga merupakan kali pertama telegrafi wayarles digunakan dalam peperangan laut. Telegraf wayarles telah dicipta pada akhir tahun 1890an, dan menjelang abad seterusnya hampir kesemua tentera laut utama mengguna pakai teknologi komunikasi yang lebih baik ini. Bagaimanapun Tsushima akan menjadi "pertempuran laut besar pertama yang menggunakan wayarles untuk apa jua peranan".